title: Saint-Pierre y Miquelon
text: Saint-Pierre et Miquelon ye una colectividat territorial francesa. D'antis más un departamento d'ultramar, Saint-Pierre y Miquelon ye un archipielago formato por dos islas prencipals, Saint Pierre y Miquelon (con a isla de Langlade, unita a Miquelon por un cordón d'arena dende o sieglo XVIII), y mas d'una decena de chicotz islotz, debant d'a costa canadiense, en l'Atlantico Norte.
  
  Iste territorio fa parte d'os Países y departamentos d'ultramar d'a Unión Europea.
  
  A suya población ye de 6.345 habitants (2009) en una superficie de 242 km², con una densidat de población de 26,22 hab/km².
  
  Historia 
  Mientres a Segunda Guerra Mundial, tropas d'a Francia Libre liberoron sin o permiso d'os atros países Aliatos o territorio, que feba parte d'a Francia de Vichèi, aliata d'o Tercer Reich, con un desembarco en as islas o 24 d'aviento de 1941. O Gubierno de Canadá, con l'autorización d'o Gubierno d'Estaus Unius, miraba de fer una operación militar ta apoderar-se'n d'o territorio.
  
  Iste feito fació que o president Franklin Delano Roosevelt perdese a suya confianza en o cheneral de Gaulle, o chefe d'a Francia Libre, por creyer que iste nomás miraba de consolidar o suyo poder. Dimpués d'estar liberato o territorio, se i fació un referendum, y Saint-Pierre y Miquelon votó por a suya unión a la Francia Libre.
  
  Vinclos externos 
  
    Prefeutura de Saint-Pierre y Miquelon.
  
  Colectividaz d'ultramar de Francia
  Territorios dependients d'America
  Islas de Francia